stanford-oval/wikipedia huggingface dataset:
ג'ורג' אלן
שובו למגזר הפרטי

בפברואר 1998 היה אלן לשותף במשרד עורכי הדין מריצ'מונד, "מקגוויר, וודס, בטל ובות'", כיום מקגווירוודס (McGuireWoods), כראש צוות ההרחבה העסקית והרילוקיישן שלו. באותה עת אמר אלן, "אני חושב שזה בריא לצאת מהממשלה. אם אתה נשאר בה יותר מדי זמן, אתה מאבד את מסלול המציאות והעולם האמיתי". על פי הצהרה שלו מ-12 במאי 2000, הוא קיבל תשלום של 450,000 דולר מהמשרד מינואר 1999 ועד אפריל 2000.
באמצע 1998 הצטרף אלן למועצת המנהלים של חברת Xybernaut, חברה למכירת טלפונים סלולריים ומחשבים. החברה מעולם לא הייתה רווחית. היא פרסמה 33 רבעונים רצופים של הפסדים לאחר שהיא הונפקה לציבור ב-1996. בספטמבר 1999, פיטרו אלן ושאר חברי מועצת המנהלים של החברה את משרד הנהלת החשבונות של החברה, פרייס ווטרהאוס קופרס, שהוציא דוח בו הובעה דאגה בנוגע לחוסנה הפיננסי של החברה.
על פי מנהל התקשורת של אלן, ג'ון ריד, אלן כמעט ולא הרוויח דבר מהשקעתו בחברה. על פי Associated Press הוא זכה להטבה משירותו במועצת המנהלים, מלבד אופציות. שווי האופציות בשיאן היה 1.5 מיליון דולר.
חודשיים לאחר תום כהונתו כמושל בינואר 1998, הצטרף אלן למועצת המנהלים של Commonwealth Biotechnologies. "למדתי המון ממועצת המנהלים שלהם ונהניתי לעבודם איתם, ונראה שהם עושים הכול נכון, אני חושב", אמר אלן באוקטובר 2006. החברה העניקה לאלן במאי 1999 15,000 מניות במחיר של 7.50 דולר למניה, והוא קיבל הטבות נוספות.
בפברואר 2000 היה אלן לחבר המועצה המייעצת של Com-Net Ericsson. המועצה הייתה אחראית להיפגש לפחות פעמיים בשנה ולספק ייעוץ ושירות. עד סוף שנה זו סיים אלן את שירותו במועצה. על שירותו זה הוא תוגמל ב-300,000 דולר בערך.
סנאטור

בבחירות 2000 הביס אלן את הסנאטור המכהן, הדמוקרט צ'אק רוב ביחס קולות של 52 מול 48 אחוזים. הוא היה המתמודד הרפובליקני היחידי לסנאט שבאותה שנה הביס סנאטור דמוקרטי מכהן.
בין הצעות החוק שאלן הגיש או ניסח במהלך כהונתו בסנאט נכללו בין השאר: הצעה לתיקון לחוקה בנוגע לאיזון התקציב, הצעה לתיקון לחוקה בנוגע לווטו על סעיפי הצעות חוק, הצעת חוק לעיכוב שכר עד להעברת תקציב בתחילת שנת התקציב, הצעת חוק החדשנות הלאומי לקידום צמיחת המדע וההנדסה באמצעות מענקים, מלגות והכשרה
ב-2002 היה אלן שותף ליוזמת חוק המחקר והפיתוח לננוטכנולוגיה של המאה ה-21 יחד עם הסנאטורים רון ויידן וג'ו ליברמן, יוזמה דו-מפלגתית לקידום המחקר והפיתוח לננוטכנולוגיה בארצות הברית. החוק נחתם על ידי הנשיא ג'ורג' ווקר בוש ב-3 בדצמבר 2003. החוק הפעיל את תוכנית הננוטכנולוגיה הלאומית, כדי להציב מטרות, סדרי עדיפויות ואמצעי הערכה למחקר והפיתוח הפדרלי לננוטכנולוגיה, השקעה בתוכניות מחקר ופיתוח פדרליות בתחום, ותיאום בין פעילויות הסוכנויות הפדרליות. התוכנית הלאומית לננוטכנולוגיה, יוזמת המחקר המדעית הפדרלית הגדולה ביותר מאז תוכנית החלל בשנות ה-60, קיבלה מימון של 3.63 מיליארד דולר במשך ארבע שנים. אלן היה יושב הראש המייסד של ועדת הננוטכנולוגיה של הקונגרס. ב-2009 הוא הצטרף למועצת המנהלים של חברת Nano Risk Assessment.
במהלך כהונתו בסנאט היה אלן חבר בוועדת המסחר, המדע והתחבורה, ועדת העסקים הקטנים והיזמות, ועדת החוץ ובוועדת האנרגיה ומשאבי הטבע.
בשנתיים האחרונות לכהונתו בסנאט, מונה אלן כיושב ראש כוח המשימה להיי-טק. ב-2002 הוא נבחר כחבר הנהגת סיעת הרפובליקנים בסנאט כיושב ראש הוועדה הלאומית הרפובליקנית לסנאט. בבחירות של 2004 השיגו הרפובליקנים בסנאט בראשותו תוספת של ארבעה מושבים. יורשתו בתפקיד יושב ראש הוועדה הלאומית הרפובליקנית לסנאט הייתה הסנאטורית אליזבת דול.
ב-2006 התמודד אלן על תקופת כהונה שנייה בסנאט, וב-11 באוגוסט זכה במועמדות הרפובליקנים. בבחירות הכלליות התמודדו שלושה מועמדים: אלן; מועמד הדמוקרטים, מזכיר הצי לשעבר ג'ים וב; וגייל פרקר, קצינה בדימוס בחיל האוויר של ארצות הברית ואזרחית עובדת הפנטגון לשעבר שהתמודדה מטעם מפלגת הירוקים העצמאיים של וירג'יניה. אלן ניהל מסע בחירות שפנה לשמרנים מקצה האגף הימני.
ב-11 באוגוסט, במהלך תחנת עצירה של מסע הבחירות בעיירה בריקס שעל גבול קנטקי, השתמש אלן פעמיים בכינוי הגנאי "מקקה" (Macaca), שמשמעותו קוף, בהתייחס לס. ר. סידרת' כהה העור, שצילם את האירוע מטעמו של יריבו של אלן, ג'ים ווב. במה שכונה "דקת המקקה", אמר אלן: "הברנש הזה שם עם החולצה הירוקה, מקקה, או יהיה שמו אשר יהיה. הוא היריב שלי... בואו נקבל פה בברכה את מקקה. ברוך הבא לאמריקה ולעולם האמיתי של וירג'יניה". סידרת', שהיה ממוצא הודי, נולד וגדל במחוז פיירפקס שבוירג'יניה. ההערות הפכו עד מהרה לויראליות ולסוגיה מרכזית בחדשות.
וב ניצח בבחירות בהפרש קולות של כשליש אחוז, 9,329 קולות. יומים לאחר הבחירות, ב-9 בנובמבר 2006, הודיע אלן במסיבת עיתונאים באלכסנדריה שהוא מוותר על ספירת קולות חוזרת והודה בהפסדו. תבוסתו יוחסה בעיקר להערות שלו במסע הבחירות.
המשך פעילותו הפוליטית

עוד לפני הפסדו לווב בבחירות לסנאט בנובמבר 2006, נסע אלן מספר פעמים לאיווה (המדינה הראשונה שמקימת את אספות הבחירה) ולניו המפשייר (המדינה הראשונה שמקיימת את הבחירות המקדימות). ההנחה המקובלת הייתה שהוא הכין את עצמו להתמודד לנשיאות ארצות הברית. בסקר של National Journal שפורסם באפריל 2005 היה אלן מועמד מועדף למועמדות המפלגה הרפובליקנית לבחירות לנשיאות של 2008. בסקר נוסף שערך העיתון כמעט שנה לאחר מכן, ירד אלן למקום השני, כשג'ון מקיין הוביל עליו ביחס של 3 על 1.
לאחר הבחירות של נובמבר 2006, ההנחה הרווחת הייתה שאלן לא יהיה יותר מועמד בר-קיימא למועמדות המפלגה הרפובליקנית, בעיקר בשל הנזק שנגרם עקב תקריות שגרמו להובלה שלו באחוזים דו-ספרתיים בסקרים לרדת לתבוסה שתתרום לאובדן השליטה של הרפובליקנים בסנאט.
באוקטובר 2007 הודיע מנהל הקמפיין של המפלגה הרפובליקנית לנשיאות, פרד תומפסון, שאלן לא נמנה עם שלושת יושבי הראש של מסע הבחירות של 2008. באותו חודש דחה אלן פניות להעלאת השערות בנוגע לעתידו הפוליטי.
בינואר 2008 אמר אלן שהוא לא שואף להתמודד על משרת המושל ב-2009, אך מאוחר יותר הותיר אפשרות פתוחה להתמודד על המושב בסנאט מול ווב ב-2012.
בינואר 2011 הודיע אלן בסרטון וידאו באתר האינטרט שלו, שהוא יתמודד על מועמדות הרפובליקנים לסנאט. בבחירות המקדימות ביוני 2012 הוא הבטיח את מועמדותו לאחר שזכה ביותר מ-65 אחוזים מהקולות. בפברואר 2011 הודיע וב שהוא לא יתמודד על תקופת כהונה נוספת בסנאט. בבחירות הכלליות שהתקיימו ב-2012 התמודד אלן מול המושל לשעבר טים קיין ונוצח על ידו ביחס קולות של 53 אחוזים מול 47 אחוזים.
השוטר הטוב

ערך זה עוסק בסדרת דרמה קומית ישראלית. אם התכוונתם לשיטת חקירה, ראו .
| --- | --- |

 סוגה:  דרמה קומית
 יוצרים:  ארז אבירם, תומר אבירם, יואב גרוס, יובל סמו, עמית ליאור
 כותבים:  ארז אבירם (תסריטאי ראשי), תומר אבירם, אסף בייזר (עונה 1), יובל פרידמן (עונה 1)
 בימוי:  תומר אבירם, איתן צור (עונה 1)
 שחקנים:  יובל סמו, משה איבגי, לאורה ריבלין, יגאל עדיקא, גיא לואל, אורטל בן שושן, לואי נופי, יונית טובי, אלון חמאווי, אורי גבריאל (עונות 2–3) זהר שטראוס (עונה 3)
 ארץ מקור:  ישראל ישראל
 שפות:  עברית
 מספר עונות:  3
 מספר פרקים:  45
 הפקה
 מפיק:  יואב גרוס
 חברת הפקה:  יואב גרוס הפקות
 הפצה:  yes הטלוויזיה בלוויין, נטפליקס 
 עורכים:  יואב גרוס, דרור רשף, יעל חרסונסקי
 אתר צילומים:  פתח תקווה
 צלמים:  עמיקם שילה, אורי אקרמן, איתן חתוכה
 בעלי תפקידים נוספים:  עריכת תסריט: עמית ליאור
 אורך פרק:  30 דקות
 שידור
 רשת שידור:  yes
 תקופת שידור מקורית:  15 באוגוסט 2015 – 14 בנובמבר 2019
 קישורים חיצוניים
 אתר רשמי
 דף התוכנית ב-IMDb
 
השוטר הטוב היא סדרת דרמה קומית ישראלית שיצרו ארז אבירם ותומר אבירם. הסדרה עלתה לאוויר ב-15 באוגוסט 2015 בחברת yes וכבר בעונתה הראשונה הייתה לקומדיה הכי נצפית של yes בכל הזמנים. העונה השנייה של הסדרה עלתה לשידור ב-4 באפריל 2017 והסתיימה ב-12 ביולי 2017. צילומי העונה השלישית החלו בנובמבר 2018, והיא עלתה לשידור ב-15 באוגוסט 2019 והסתיימה ב-14 בנובמבר 2019.
ב-20 ביוני 2017 נמסר כי נטפליקס תפיק גרסה אמריקאית לסדרה בשיתוף עם yes ומפיק הסדרה המקורית יואב גרוס. העונה הראשונה של הסדרה בעלת אותו השם, עלתה בנטפליקס ב-21 בספטמבר 2018. העונה כוללת 10 פרקים. בסדרה מככב טוני דנזה (במקור תפקידו של משה איבגי) לצידו של ג'וש גרובן. בתחילת 2019 הודיעה נטפליקס שהגרסה האמריקאית לא תחודש לעונה שנייה.
העונה הראשונה של השוטר הטוב נרכשה לשידור על ידי נטפליקס והיא זמינה היום לצפייה בכ-150 מדינות ובתרגום לעשרות שפות.
רקע

בשנת 2010 כתבו היוצרים סדרה משטרה בהשראת הסדרה האמריקאית רינו 911. בסדרה זו גילם יובל סמו את אחד השוטרים בתחנה לצד גיא לואל שגילם את מפקד התחנה, נתי קלוגר שגילמה את תפקיד היומנאית, רותם זיסמן-כהן בתפקיד שוטרת צעירה, ויגאל עדיקא ולואי נופי כשוטרי סיור. לסדרה נכתבו 12 פרקים, אך רק פרק הפיילוט צולם.
תקציר העלילה

דני קונפינו (יובל סמו), שוטר בגיל העמידה בתקופה שכל המשטרה כמעט ולא מרוויחה, מגלה שארוסתו דלית (ורד פלדמן) בוגדת בו. דני נאלץ לשוב לגור עם הוריו יזהר ויונה (משה איבגי ולאורה ריבלין) ונאלץ להתמודד עם החיים החדשים. בעונה השנייה דני נאלץ להתמודד עם שתי דילמות - פרטים חדשים מעברו של אביו מתגלים דרך חברו הטוב של אביו, אייזיק (אורי גבריאל) בעת שהותו של אביו באמריקה, ולבחור עם מי הוא רוצה להמשיך את הקשר - דלית (ורד פלדמן) או קורין (אורטל בן שושן), בעוד שדלית רוצה לעשות איתו ילד. בסוף העונה השנייה נשארו מספר קווים פתוחים: 'אודי אריכא' הנוכל ויונה בורחים לנגב, קורין נכנסת להיריון מדני, רבי אומר דברים משפילים על המשטרה ועובר למערך הכיבוי, דני מובל לאשפוז לאחר פליטת כדור של רזי וסיכוייו קלושים, וכשכולם עוזבים והרופא בישר לכולם שדני קרוב למות, הוא מתעורר וקורא בשמה של קורין.
דמויות > דמויות ראשיות

רס"ר דני קונפינו (יובל סמו): רווק בן ארבעים, שוטר בעל פתיל קצר שמגלה שחברתו בוגדת בו ועקב כך, עובר לגור עם ההורים. בעונה השנייה מנסה לבחור עם מי הוא רוצה להיות בזוגיות: קורין או דלית, בסופו של דבר בוחר בקורין.
יונה קונפינו (לאורה ריבלין): אמא של דני, טובת-לב. שונאת שיזהר מתנהג בקמצנות. יותר נחמדה מיזהר ונראה שלא יפריע לה אם הוא יעזוב את הבית. היא ויזהר רבים לעיתים קרובות. כשיזהר מת היא מתאהבת באייזיק אך שוכחת אותו לטובת אודי, שמציל אותה מגנבה. לא מוכנה לגלות על אודי דבר ומעוצבנת מאוד לסובבים אותה. בתחילת העונה השלישית היא משתחררת מהכלא, אליו הגיעה אחרי שביצעה שוד בחנות נוחות בתחנת דלק.
סמ"ש רזי ג'מאלי (לואי נופי): שוטר ממוצא ערבי. חושב כל הזמן שמקניטים אותו בגלל מוצאו ודתו.
רס"ם דובי עזריה (יגאל עדיקא): שוטר ותיק בתחנה, שותפו של דני. עצלן ושמן, נשוי ליוכי ואב לחמישה ילדים.
רפ"ק/סנ"ץ יעקוב רבי (גיא לואל): מפקד תחנת המשטרה בפתח תקווה מזה עשר שנים, קצת אנוכי ונוהג לטפח את עצמו במגוון קרמי גוף שונים. חשובה לו הצלחתה של התחנה. בסוף העונה השנייה מועבר לכיבוי אש אך בעונה 3 חוזר לפקד על התחנה במסגרת ההכרזה על שנת המפנה.
רש"ט/סמ"ר קורין תשובה (אורטל בן שושן): שוטרת צעירה, יומנאית התחנה. מאוהבת בדני ולקראת סוף העונה הראשונה הם הופכים לזוג. היא מבקשת מדני שיעבור לגור איתה. היא ודני חוזרים לקראת סוף העונה השנייה. נכנסת להריון מדני בסוף העונה השנייה.
תנ"ץ משה "מושקו" פרדסי (שמעון מימרן) (עונות 2–3): מפקד המחוז והמפקד הישיר של רבי. ערמומי ומניפולטור שמתענג על עוגיות וקפה.
רש"ט אילאיל בינדר (יונית טובי) (עונה 3, אורחת בעונה 1) המחליפה של קורין. שוטרת יסודית ומעמיקה, בעברה מוכרת בחנות נעליים.
דמויות > דמויות משניות

דלית (אודליה) פסו (ורד פלדמן): האקסית של דני, בגדה בו עם אישה. יש לה בן בשם רונצ'ו. בסוף העונה הראשונה היא מתחרטת על מה שעשתה ואומרת לדני שהיא עדיין אוהבת אותו. רוצה לעשות עם דני ילד שני, אך זה לא צולח. יוצאת עם איטי לאחר מכן. בעונה השלישית היא ואיטי עוברים לגור ביחד והיא מתחזקת, חוזרת בתשובה ומשנה את השם לאודליה.
יזהר קונפינו (משה איבגי) (עונה 1): אבא של דני, קמצן, נוכל ורמאי, מחפש דרכים מגוונות לחסוך הוצאות כספיות. אב ובעל כושל. רב עם יונה לעיתים קרובות. בשל פרישתו של איבגי ממשחק בעקבות החשדות הפליליים נגדו, מתגלה בתחילת העונה השנייה כי הוא טס למיאמי ונספה במהלך הוריקן בפלורידה.
אייזיק תשש (אורי גבריאל) (עונות 2–3): חברו הוותיק של יזהר, מגלה לדני כי יזהר מנסה את מזלו בחברה לשטיפת כלי רכב גדולה במיאמי של חברם הטוב ברוך זרזיר ולא רק טס בשביל מירון. עובר לגור ביחד עם יונה, איטי ודני. נפרד מיונה כשמבין שיש לה מישהו אחר. ספר כלבים במקצועו וחובב יוגה.
איתן "איטי" קונפינו (אלון חמאווי): אחיהם הקטן והעבריין של דני ומירון. מבקר לעיתים קרובות את הוריו. נראה שהוריו של דני מתגאים באיטי יותר מדני למרות פשעיו בנושאי נדל"ן ומזון. חנפן, חטטן ושחצן. בעונה השנייה הוא לומד ספרדית ויוצא עם דלית. בעונה השלישית הוא ודלית עוברים לגור ביחד והוא מנסה להיכנס לפוליטיקה.
ראובן הקר (גלעד קלטר): הפסיכולוג של התחנה. מתגלה לעיתים כפסיכולוג לא מקצועי עם בעיות נפשיות משלו. נוטה לפחד מדני.
מירון קונפינו (בני אבני) (עונות 1–2): אחיהם הגדול של איטי ודני, יזם סטארט-אפ. גר בחו"ל ובא לביקור בארץ לקדם את עסקיו, אלא שלמעשה כל הזמן חיפש הלוואה כדי לתת את הכסף לפושעים שאיימו על אשתו. בעונה השנייה מנסה לעזור לדני ואיטי לאתר את אביהם, ללא הצלחה.
דורון הייזלר/אודי אריכא (צחי גראד) (עונה 2): נוכל המזדהה כטייס במקצועו וסופר חובב. המאהב הסודי של יונה, מסתירה אותו מאייזיק. היא מכירה אותו אחרי שהוא מציל אותה מגנבה בקניון והם מתחילים לצאת. דני מגלה במהלך נסיעה שהם ביחד ומזדעזע שהיא בוגדת באייזיק.
רונצ'ו (אבי שיינדמן) (עונה 1): בנה של דלית, אותו מגדלת דלית יחד עם בת זוגה. ילד עדין ופיקח. דני מתייחס לרונצ'ו ואוהב אותו כאילו היה בנו, והוא בא לבקר אותו מדי פעם ועושה מאמץ להקשיח אותו. בעונה השנייה נסע לביקור אצל אביו בברלין.
דמויות > דמויות אורחות

שירה (אנה דוברוביצקי) (עונה 1): בחורה לסבית שמנהלת רומן עם דלית.
שולי (אילה זילברמן) (עונה 1): סטודנטית לאמנות. בת הזוג של דני בעונה הראשונה. אלימה כלפי דני ועקב זה הם נפרדים.
יוכי עזריה (מיכל אטלס): אשתו של דובי, גננת. בעלת תואר בהוראה. בעונה השנייה התאהבה בטעות בדני, במהלך הצגה שהייתה אמורה להכין לגן שלה.
רפ"ק אורלי קונאק (נינה קוטלר): שוטרת נימפומנית ותחמנית.
נורית (גליה ישי) (עונה 2), חברה של יונה שפיתתה את דני לשכב איתה.
אתי זרנקין (ורדה בן חור) (עונות 2–3): חברה של נורית.
גדי יסעור (יפתח קליין) (עונה 3) חבר מימי בית הספר של דני, פאנסקסואל ניהל איתו סוג של רומן.
פרידה (שושה גורן) (עונה 2): סבתא של קורין.
מנדי (נעמי פרומוביץ) (עונה 3): אשתו של היועץ המשפטי, לה נוצר קשר עם דני.
סקירת סדרה

| עונה | עונה | פרקים | פרקים | שודרה לראשונה (ישראל)> הפרק הראשון | שודרה לראשונה (ישראל)> הפרק האחרון |
| --- | --- | --- | --- | --- | --- |
|  | 1 | 15 | 15 | 15 באוגוסט 2015 | 21 בנובמבר 2015 |
|  | 2 | 15 | 15 | 4 באפריל 2017 | 12 ביולי 2017 |
|  | 3 | 15 | 15 | 15 באוגוסט 2019 | 14 בנובמבר 2019 |
פרקים > עונה 1

העונה שודרה בימי שבת בשעה 21:00 (מ-15 באוגוסט 2015 והסתיימה ב-21 בנובמבר 2015) בערוץ yes Comedy.
| מספר הפרק (בסדרה) | מספר הפרק (בעונה) | תאריך שידור מקורי ישראל | תקציר |
| --- | --- | --- | --- |
| 1 | 1 | 15 באוגוסט 2015 | השוטר דני קונפינו מגלה יום אחד שחברתו בוגדת בו. הוא עוזב אותה, וחוזר להתגורר עם הוריו ועם אחיו העבריין. |
| 2 | 2 | 22 באוגוסט 2015 | יזהר מתכונן לוועדה רפואית בביטוח לאומי שתקבע לו אחוזי נכות. דובי ודני נופלים בפח של גנבי אופניים מתוחכמים. |
| 3 | 3 | 29 באוגוסט 2015 | בעקבות טעות בזיהוי והפעלת אלימות שלא לצורך נקרא דני לבירור אצל רבי, שממליץ לו להיפגש עם פסיכולוג. |
| 4 | 4 | 5 בספטמבר 2015 | תיירת יפה מפתה את דני. בבית המזגן מתקלקל ויונה חוטפת קריזה על יזהר. בינתיים, חבורת ברסלבים משגעת את העיר. |
| 5 | 5 | 12 בספטמבר 2015 | יזהר ואיטי משכנעים את דני להשקיע הרבה כסף בייעוץ פיננסי מפוקפק. רונצ'ו חוטף מכות בבית ספרו ודני רוצה ללמד אותו על החיים בכלא. |
| 6 | 6 | 19 בספטמבר 2015 | דני מתחיל לצאת עם שולי, סטודנטית יפה לאמנות. היחסים של יונה ויזהר ממשיכים להתדרדר, ויונה מחליטה שהיא רוצה כלב בתור פיצוי. |
| 7 | 7 | 26 בספטמבר 2015 | דני חושש שבמהלך טיפול אצל כירופרקט הוא נפל קורבן להטרדה מינית. יונה נעלמת בלילות ויזהר שחושד שהיא בוגדת בו, הוא משכנע את דני לבלוש אחריה. |
| 8 | 8 | 3 באוקטובר 2015 | דני מבין שבתור אבא, יזהר אף פעם לא היה שם בשבילו. עבריין מבוקש שהוגדר "מלך הבריחות" נפצע במהלך ניסיון מעצר, והשוטרים נערכים לשמור עליו בבית החולים. |
| 9 | 9 | 10 באוקטובר 2015 | מבצע ללכידת מבריחי ביצים נכשל, ורבי מטיל את האשמה על דובי, שהמשך שירותו בתחנה נתון בסימן שאלה. שולי מגלה סימנים מטרידים של איבוד עשתונות. |
| 10 | 10 | 17 באוקטובר 2015 | איטי ודני חוגגים להורים יום נישואין במלון בנתניה אבל האירוע החגיגי הופך בהדרגה לסיוט כשפרט מטריד מעברה של יונה מתגלה. העניינים מסתבכים אחרי שלמקום מגיעים גם דובי וקורין. |
| 11 | 11 | 24 באוקטובר 2015 | יונה הופכת לראשת ועד הבית בבניין בניגוד לדעתו של יזהר שמנסה להפיק תועלת מהמצב. רזי מאבד את ההכרה במהלך מרדף וכשהוא מתעורר הוא בטוח שהוא יהודי. |
| 12 | 12 | 31 באוקטובר 2015 | דני נופל קורבן לאלימות ברשת ויוצא בעקבות המטריד המסתורי. מירון אחיו הגדול של דני מגיע לארץ במפתיע ומנסה לשכנע את המשפחה להשקיע בעסק חדש. |
| 13 | 13 | 7 בנובמבר 2015 | יונה שבורה בעוד שדני והאחים מנסים לשכנע את יזהר לחזור הביתה. הסיבה האמיתית לבואו של מירון נחשפת. עתיד התחנה בסכנה אחרי שהמחוז שולח אליה מפקח בכיר. |
| 14 | 14 | 14 בנובמבר 2015 | רבי מודיע לשוטרים על השיבוצים החדשים ומעמיד את דובי בפני החלטה קשה. יזהר ויונה מנסים להגיע לפשרה אבל זה לא עובד. דני נקלע לשוד בנק והופך לבן ערובה. |
| 15 | 15 | 21 בנובמבר 2015 | רבי ושוטרי התחנה מגיעים לזירת השוד ומנהלים את המבצע בעוד דני כלוא בבנק ומנסה לפעול מבפנים. צוות ימ"מ שמוזעק למקום נקלע למאבקי אגו עם השוטרים. |
פרקים > עונה 2

העונה שודרה בימי ד' בשעה 20:30 (מ-5 באפריל 2017 עד 12 ביולי 2017) בערוץ yes Comedy.
| מספר הפרק (בסדרה) | מספר הפרק (בעונה) | תאריך שידור מקורי ישראל | תקציר |
| --- | --- | --- | --- |
| 16 | 1 | 5 באפריל 2017 | דני מתכנן לנסוע לאמריקה לבקר את אביו, אלא שאז נופל עליו תיק קשה במיוחד לפיצוח. דני מנסה להחליט עם מי הוא רוצה להמשיך את הקשר, דלית או קורין, בעוד שדלית רוצה ילד... |
| 17 | 2 | 12 באפריל 2017 | דני מגלה את האמת לאיטי ויונה על מעשיו של אביו בפלורידה ויש חשש לחייו. דני חווה מחדש טראומת נעורים. המשטרה מרוויחה כסף מדוחות מושחתים. |
| 18 | 3 | 19 באפריל 2017 | דני מקיים שבעה קצרה עם משפחתו על אביו לאחר שיש סיכויים קלושים לחייו. שוטרי התחנה ממלאים טופס שביעות רצון על רבי. איטי מנסה להתחמק שוב ושוב ממילואים בצבא. |
| 19 | 4 | 26 באפריל 2017 | כתב מגיע לתחנת המשטרה במטרה לברר מה באמת קורה אצל השוטרים ביום-יום. דובי מגלה שהגן של יוכי נהפך ושדדו אותו. דני מחליט סוף כל סוף לעשות עם דלית ילד. |
| 20 | 5 | 3 במאי 2017 | דלית ודני מנסים לעשות ילד. רזי ודני נקלעים לביקור אצל פלסטינים. יונה גונבת דברים פעם אחר פעם בקניון ודני מנסה להתרגל לשהותו של אייזיק בבית. |
| 21 | 6 | 10 במאי 2017 | רבי מנסה לחבר את התחנה לספרייה ולקריאת ספרים ודובי מתגלה כביקורתי מאוד. רב-סמל קונאק (נינה קוטלר) פוגשת שוב בדני. סבתה החולה של קורין מבקשת ממנה לראות את החבר שלה. |
| 22 | 7 | 17 במאי 2017 | רבי פוגש בחבר וותיק שלו, קצין אוקראיני שמגלה על העבר שלו. דני ודלית יוצאים למסע חיפושים להצליח להביא ילד למרות הניסיונות הכושלים והרבים. איטי מנסה למכור דברים כושלים. |
| 23 | 8 | 24 במאי 2017 | כשיונה מנסה לגנוב תכשיט היא ניצלת בידי איש בחנות. דלית מבקשת מדני לעשות בדיקת פוריות לגבי הילד. כשרזי רוצה להשתתף בחידון משטרה של מורשת ישראל רבי קוטל אותו ומנסה להעביר את התפקיד לקורין. |
| 24 | 9 | 31 במאי 2017 | כשמגיעה התראה על פיגוע, התחנה מתחלקת לצוותים: קורין מגיעה לקניון ומוטרדת על ידי מאבטח מבוגר, דובי נשאר בתחנה כדי לספק מידע, בזמן שדני ורזי נמצאים בכביש נידח לצד יער ללא אספקה של אוכל ושתייה ומתחילה מלחמת הישרדות. |
| 25 | 10 | 7 ביוני 2017 | דני מגיע לטיפול אצל ראובן הפסיכולוג בטענה שהוא צריך חופשה ללא תשלום. רבי, שאינו מרוצה מהחלטתו של דני, מנסה שראובן יגרום לדני לוותר על החופשה, מה שמוביל לשלל סיפורים אישיים של דני וסוד מפתיע על קורין שראובן מספר לו. |
| 26 | 11 | 14 ביוני 2017 | שוטר אתיופי בשם שמעון מגיע לתחנה שידוע בעצלנותו ובפשעים שלו, וכדי להגן עליו מאשים את התחנה בגזענות. אייזיק חושד שיונה מנהלת רומן בסתר ממנו. קורין ודני חוזרים לצאת. |
| 27 | 12 | 21 ביוני 2017 | יוכי, אשתו של דובי, גננת במקצועה, מזמינה את דני להחליף את דובי בתפקיד השוטר בהצגה לגן, ודני נקלע למשבר בין דובי ליוכי בעוד שיוכי מתאהבת בו. אייזיק המיואש מהתנהגותה של יונה נפרד ממנה ויונה לא מוכנה להיפתח בפני דני. |
| 28 | 13 | 28 ביוני 2017 | במהלך סוף שבוע של דני וקורין בצימר בגליל, הם מופתעים לגלות שהשכנים הם לא אחר מאשר איטי ודלית, ובמהרה סוף השבוע הופך לסיוט. |
| 29 | 14 | 5 ביולי 2017 | השוטרים עסוקים בארגון מסיבת הפרידה לרבי בזמן שהוא יוצא לדייט גורלי עם אישה בשם מיטל. דני מגלה ליונה את האמת על אודי אריכא אבל יונה בורחת איתו. |
| 30 | 15 | 12 ביולי 2017 | דני מובהל לבית החולים במצב קשה לאחר פליטת כדור של רזי, כשליד מיטתו נאספים חברים ומשפחה ונערכים לגרוע מכל. רבי נאלץ לעבור למערך הכיבוי. |
פרקים > עונה 3

העונה צולמה החל מנובמבר 2018, ועלתה לשידור ב-15 באוגוסט 2019.
| מספר הפרק (בסדרה) | מספר הפרק (בעונה) | שם הפרק | תאריך שידור מקורי ישראל |
| --- | --- | --- | --- |
| 31 | 1 | לחזור | 15 באוגוסט 2019 |
דני ורבי מתאחדים מחדש בתחנת המשטרה ומשיקים את שנת המפנה. יונה מעדיפה להישאר בכלא ודוחה את עזרתו של דני שבמשימתו הראשונה נשלח לאבטח את ביתו של היועץ המשפטי.
| 32 | 2 | הצנחן | 15 באוגוסט 2019 |
פועל בניין נוסף נופל אל מותו אך החקירה נעה לכיוון בלתי צפוי ומעמידה את דני במבחן. יונה מתקשה להשתחרר מטראומת השהייה בכלא ומסרבת בתוקף לרעיון שאייזיק יחזור הביתה.
הערות שוליים

↑  yes, www.facebook.com
↑  איתי שטרן,'"`UNIQ--nowiki-00000003-QINU`"'נטפליקס תפיק גרסה אמריקאית לסדרה "השוטר הטוב", באתר הארץ, 20 ביוני 2017
↑  עידו ישעיהו‏, בלוז לכחולי המדים: "השוטר הטוב" היא שתי וערב של הומור מאולץ ואלימות משטרתית, באתר וואלה, 16 באוגוסט 2015
דבורה ברטונוב

| --- | --- |

 לידה:  12 במרץ 1915 טביליסי, האימפריה הרוסית 
 פטירה:  19 באפריל 2010 (בגיל 95) תל אביב-יפו, ישראל 
 מדינה:  ישראל 
 תקופת הפעילות:  1928–2010 (כ־82 שנים)
 בן או בת זוג:  עמנואל בן גריון (ברדיצ'בסקי) 
 פרסים והוקרה:  פרס ישראל (1991)  יקיר העיר חולון (1994) 
 
דבורה ברטונוב בזמן הקלטה-חזרה (כנראה 1951)
לוחית זיכרון על בית ברטונוב ברחוב דב הוז 30 בתל אביב
דבורה בֶּרטונוב (12 במרץ 1915 – 19 באפריל 2010) הייתה רקדנית, כוריאוגרפית וחוקרת מחול ישראלית, כלת פרס ישראל למחול (1991).
ביוגרפיה

נולדה בטביליסי שבגאורגיה, בת למרים ולשחקן יהושע ברטונוב, ממייסדי תיאטרון "הבימה", הייתה אחותו של השחקן שלמה ברטונוב ודודתו של אייל ברטונוב. גדלה במוסקבה, בילדותה למדה בלט בבית הספר של "תיאטרון בולשוי" ואף הופיעה במסגרתו.
עלתה לארץ ישראל עם משפחתה בשנת 1928, ערכה הופעת יחיד עוד כנערה. ב-1929 יצאה להשתלם בבלט בברלין
ובגיל 16 הופיעה בסלון של אלברט איינשטיין בגרמניה. היא השתלמה במחול מודרני ובריקוד קלאסי בברלין ובאנגליה וערכה מסע הופעות בארצות הברית. בניו יורק השתתפה בהצגה "הדיבוק" וזכורה במיוחד בביצוע הסולו שלה ל"ריקוד הקבצנים" בהצגה זו. לאחר מכן הופיעה במשך יותר מעשרים שנה על הבמות החשובות בעולם כרקדנית וכתבה יצירות מחול. בשנת 1952 ראה אור סרטה הקצר - "חתונה בעיירה".
ב-1937 נישאה לעמנואל בן גריון, בנו של הסופר מיכה יוסף ברדיצ'בסקי. בנם, עידוא בן-גוריון, היה סופר, במאי תיאטרון ומחזאי.
בשנת 1966 עברו בני הזוג לחולון, סמוך לביתו של אביה, יהושע, וברטונוב הקימה בביתה סטודיו למחול.
ב-1970 פרשה מהבמה והתרכזה בלימוד מחול בסטודיו שלה ובשיעורים והרצאות ברחבי הארץ, בכתיבת ספרים ובמחקרים עליהם שקדה במשך השנים, על אפיוניו של המחול הישראלי והבינלאומי וכן חקרה את הריקודים באפריקה. באמצע שנות ה-80, בגיל 70, חזרה להופיע במופע יחיד. גם בהיותה בגיל מתקדם הקפידה לערוך סדרות תרגילים בריקוד וטענה כי "אם אי-אפשר לעשות תנועות גדולות, אז עושים תנועות קטנות, אבל לעשות חייבים".
תולדות חייה, שידעו הצלחות אמנותיות וגם עצב ואובדן, מתוארים בסרט התיעודי "שלכת" בבימויים של נואית ודן גבע ובספרה האוטוביוגרפי, "מאחורי הקלעים של הנפש" שיצא לאור בשנת 2005. באותה שנה גם נערך לה גם ערב מחווה ב"פסטיבל אשה" בחולון.
נפטרה בתל אביב בגיל 95, ונקברה בבית העלמין הדרום בחולון.
בעיר חולון נקרא על שמה רחוב.
ספריה

(The Intensity Factor - an essay. Alityros books, (1969
ריקוד אלי אדמה: מסע לימוד בגאנה , תל אביב: דבר, תשכ"ד.
ריקוד אלי אדמה: מסע-לימוד בגאנה; ערך: שלמה ברטונוב, תל אביב: רשפים; בית דבורה ועמנואל/חולון, תשמ"ה 1985.
ריקוד אלי אופקים: מסע בהודו, תל אביב: רשפים, תשל"ג.
מבין הקלעים: קובץ מאמרים ורשימות על אודות אמנויות הבמה: מוקדש לזכרו של שלמה ברטונוב, חולון: דבורה ברטונוב, 1979.
ריקוד על פי צו הרוח: בין פארפסיכולוגיה ואמנות: חוויה וניתוחה, תל אביב: רשפים, תשמ"א 1981.
מסע אל עולם הריקוד: על הריקוד כאמנות וכביטוי לאדם ולעם: בעקבות הרצאות באוניברסיטת חיפה, תל אביב: רשפים, תשמ"ג 1982.
אוטוביוגרפיה:
מאחורי הקלעים של הנפש; ערך והביא לדפוס: דן שביט, בני ברק: הקיבוץ המאוחד, 2005.
פרסים והוקרה

1936 - מקום ראשון בתחרות המחול הבינלאומית בפריז.
1991 – פרס ישראל לאמנות המחול, על מפעל חייה.
1992 – פרס אמ"י (איגוד אמני ישראל).
1994 (תשנ"ד) – תואר יקירת העיר חולון.
הערות שוליים

↑  גבי אלדור,'"`UNIQ--nowiki-00000000-QINU`"'אחת אחת  ניגשו הוותיקות, נישקו ובירכו, חדשות, 21 באפריל 1991
↑  בן-עמי פיינגולד,'"`UNIQ--nowiki-00000002-QINU`"'תעודת זהות, באתר הארץ, 9 במאי 2005
↑  ציפי שוחט,'"`UNIQ--nowiki-00000004-QINU`"'מחווה לדבורה ברטונוב ומרים זוהר ב"פסטיבל אשה" בחולון, באתר הארץ, 15 בפברואר 2005
↑  טל לוין, עכבר העיר,'"`UNIQ--nowiki-00000006-QINU`"'נפטרה דבורה ברטונוב - כלת פרס ישראל למחול, באתר הארץ, 19 באפריל 2010
↑  סקירה קצרה: תיאטרון, מעריב, טור 3, 24 באוגוסט 1979.
| --- | --- |
בקרת זהויות :  NLI: 987007300819405171  BnF: cb15010636q (data)  GND: 1102224650  ISNI: 0000 0000 7846 1828  LCCN: n82253095  NLA: 35339655  RERO: 02-A011969387  SUDOC: 251425991  VIAF: 49501572   WorldCat (עם VIAF): 49501572